b'\n_START_ARTICLE_\nSeptakordas\n_START_PARAGRAPH_\nSeptakordas\xc2\xa0\xe2\x80\x93 septimos apimties akordas, sudarytas i\xc5\xa1 keturi\xc5\xb3 tercijomis i\xc5\xa1d\xc4\x97styt\xc5\xb3 gars\xc5\xb3. Kartais kuris nors garsas (da\xc5\xbeniausiai kvinta) gali b\xc5\xabti praleid\xc5\xbeiamas (nepilnas septakordas). Septakordas yra akordas sudarytas i\xc5\xa1 kvintakordo prie kurio prid\xc4\x97ta dar viena nata (garsas). Intervalas tarp kra\xc5\xa1tini\xc5\xb3 gars\xc5\xb3, t. y. tarp akordo \xc5\xa1aknies ir vir\xc5\xa1utin\xc4\x97s natos, yra septima. Pridedant \xc4\xafvairias septimas (padidint\xc4\x85/suma\xc5\xbeint\xc4\x85) prie \xc4\xafvairi\xc5\xb3 kvintakord\xc5\xb3 galima sudaryti labai daug skirting\xc5\xb3 septakord\xc5\xb3.\n_START_SECTION_\nSeptakord\xc5\xb3 klasifikacija\n_START_PARAGRAPH_\nDa\xc5\xbeniausiai \xc5\xa1io akordo r\xc5\xab\xc5\xa1ys yra skirstomos ir vadinamos pagal kvintakordo bei septimos tipus; taigi, jeigu akordas sudarytas i\xc5\xa1 ma\xc5\xbeorinio kvintakordo ir ma\xc5\xbeosios septimos skai\xc4\x8diuojant nuo \xc5\xa1aknies, jis yra vadinamas ma\xc5\xbeoriniu/minoriniu septakordu. Kai kvintakordo ir septimos tipai b\xc5\xabna identi\xc5\xa1ki (pvz., jie abu yra arba ma\xc5\xbeoriniai (did\xc5\xbeioji septima), arba minoriniai(ma\xc5\xbeoji septima), arba suma\xc5\xbeinti (suma\xc5\xbeintoji septima)), pavadinimas sutrumpinamas. Ma\xc5\xbeorinis/ma\xc5\xbeorinis septakordas yra paprastai vadinamas ma\xc5\xbeoriniu septakordu. I\xc5\xa1imtis \xc5\xa1iai taisyklei yra padidintieji akordai. Kadangi padidintas/padidintas septakordas n\xc4\x97ra da\xc5\xbenai naudojamas, santrumpa padidintasis  yra naudojama padidintajam/minoriniam septakordui. Be to , pusiau-suma\xc5\xbeintas rei\xc5\xa1kia suma\xc5\xbeint\xc4\x85/minorin\xc4\xaf, o dominantinis rei\xc5\xa1kia ma\xc5\xbeorin\xc4\xaf/minorin\xc4\xaf septakord\xc4\x85. Kai tipas i\xc5\xa1 viso nenurodytas, kvintakordas laikomas ma\xc5\xbeoriniu, o septima yra suprantama kaip minorin\xc4\x97 (pvz. \xe2\x80\x9eC\xe2\x80\x9c akordas yra \xe2\x80\x9eC ma\xc5\xbeorinis kvintakordas\xe2\x80\x9c, o \xe2\x80\x9eC7\xe2\x80\x9c yra \xe2\x80\x9eC ma\xc5\xbeorinis/minorinis septakordas\xe2\x80\x9c, dar \xc5\xbeinomas kaip \xe2\x80\x9eC dominant septakordas\xe2\x80\x9c).'